Foto: FAH

HRAST je danas odlučio pokrenuti postupke protiv svih onih koji su jučer otvoreno osudili Ilčićeve izjave o muslimanima i izbjegličkoj krizi, ističući kako će "stranka Hrast – pokret za uspješnu Hrvatsku i Ladislav Ilčić pokrenuti odgovarajuće postupke – tužbe za uvredu, traženje naknade štete od svake osobe koja je govorom mržnje nanijela štetu Ladislavu Ilčiću, kazneni progon po službenoj dužnosti od DORH-a kako bi se ustanovili elementi kaznenog djela te prijave Sudu časti Hrvatskog novinarskog društva – protiv Zorana Pusića, Zorana Jovanovića, Aleksandre Kolarić, Maje Sever i drugih osoba koje su jučer prikazale Ladislava Ilčića kao rasista, fašista, nacista i ksenofoba, te iznijele čitav niz neistina i krivih informacija".

> HRAST brani Ilčićev šovinizam: Pokreću postupke protiv Pusića, Prgometa, Jovanovića, Kolarić...

Među onima koji su jučer kritizirali Ilčića nalazi se i tehnički pomoćnik ministra branitelja Bojan Glavašević, koji je danas napisao kako je spreman na tužbe te je odgovorio i na prozivku HRAST-a o tome da je "vidljivo da gotovo nitko tko je jučer kritizirao Ladislava Ilčića nije pogledao emisiju već su svoje kritike temeljili na pogrešnim interpretacijama".

Tekst se nastavlja ispod oglasa

Glavašević: Manjine Hrvatsku čine zanimljivijom i bogatijom

"Emisiju sam pogledao i prvi put, a sad sam pogledao opet. Jednako je skandalozna. Neka tuže, dokazivat ćemo se", napisao je Glavašević, a kasnije je dodao kako je "ideja da netko tko je prognan iz svog doma dolazi uništiti "naš način života" odraz ksenofobije i bešćutnosti.

Glavašević je u nizu tweetova stao u obranu hrvatskih manjina te istaknuo kako je "ljudska sposobnost da se prevladaju sve razlike - jezične, kulturne i ideološke - jedna od najvećih ljudskih vrlina".

Emisiju sam pogledao i prvi put, a sad sam pogledao opet. Jednako je skandalozna. Neka tuže, dokazivat ćemo se. #politikahr #StoKazeLado — Bojan Glavasevic (@bglavasevic) December 5, 2015

Ideja da netko tko je prognan iz svog doma dolazi unistiti "nas nacin zivota" je odraz ksenofobije i bescutnosti. #politikahr — Bojan Glavasevic (@bglavasevic) December 5, 2015

Nije li ljudska sposobnost da prevladamo sve razlike - jezicne, kulturne i ideoloske - jedna od nasih najvecih vrlina? #politikahr — Bojan Glavasevic (@bglavasevic) December 5, 2015

Razlicitost je super. Manjine Hrvatsku cine zanimljivijom i bogatijom. I totalno mi je svejedno koje su vjere moji sugradjani. #politikahr — Bojan Glavasevic (@bglavasevic) December 5, 2015

Islamska zajednica u RH je svjetski primjer - ne tolerancije, nego savrsene harmonije i suzivota. I ponosan sam sto je tako. #politikahr — Bojan Glavasevic (@bglavasevic) December 5, 2015

Nije bilo lako doci do toga,pogotovo nakon rata. Ali uspjeli smo. Netko tko o muslimanima govori da "nisu isti" i usporedjuje ih #politikahr — Bojan Glavasevic (@bglavasevic) December 5, 2015